Worcester F 80 Distinctiones

160 Nouum ecce noua facio omnia

Nouum.[[1]](#footnote-1) *Ecce noua facio omnia*, Apo. [21:5]. In isto nouo tempore Deus pater fecit sex noua, scilicet, nouum regem, nouam legem, nouum populum, nouum celum, nouam terram, nouum sermonem. Quibus sex nomina Dei adaptari possunt, que tanguntur, Ysai. 9[:6]: *Vocabitur nomen*

/fol. 270rb/

*eius Admirabilis*, pro primo, *Consiliarius*, pro secundo, *Deus*, pro tercio, *Fortis*,pro quarto, *Pater futuri seculi*, pro quinto, *Princeps pacis*, pro sexto.[[2]](#footnote-2)

¶ De primo, nota quod prius nullus erat rex Deus et homo ante modo. Ideo eius incarnacio potest dici mirabilis cum sit de sola matre sine patre.

¶ Sed hic potest notari quod quatuor modis fiunt homines quia primus homo de terra sine patre et matre. Eva de illo sine matre. Christus de virgine sine patre. Alii homines sicut communiter fit de patre et matre.

¶ De secondo, nota quod nouum fuit quod populus crederet in[[3]](#footnote-3) Christum et omnia propter Christum relinquerent. Vnde et iste dies est primus Januarii, primus anni[[4]](#footnote-4) et depingitur cum duo facie quarum vna respicit ad preterita, alia ad futura, alia in antea in signum quod isti noui homines debent habere oculum ad preterita et futura.

¶ Quo ad tercium Christus commutauit legem talionis in legem remissionis et contricionis. Quam seuera fuit lex antiqua patet in Exodo quam pia fuit noua patet in Euangelio [Joan. 8:3] de muliere deprehensa in adulterio.

Quo ad quartum nouum fuit quod homo similaretur Deo et quod celum repleretur nouis hominibus ad restauracionem angelorum.

¶ Quo ad quintum, homines terrestres facti sunt celestes.

¶ Quo ad sextum, in noua predicatione celum promittebatur vbi in antiqua lege promittebatur terrena possessio. Item anima renouatur multitudine quia sicut materia rubigniosa per conseruacionem sic anima per confessionem, Ezech. 36[:26]: *Dabo vobis cor nouum*.

¶ Item sicut serpens per angustam transicionem, Colo. 3[:9-10]: *Expoliantes veterem hominem cum actibus suis, et* induite *nouum qui* secundum Deum creatus[[5]](#footnote-5) est. Item sicut auis generosus plumam abiciendo, Rom. 6[:4]: *In novitate vitæ ambulemus*.

1. Nouum ] Lambeth begins the chapter: Ecce noua facio… with the “E” capitalized. [↑](#footnote-ref-1)
2. pro sexto ] Lambeth, F 128 *om*. F 80. [↑](#footnote-ref-2)
3. in ] Lambeth, F 128 *om*. F 80. [↑](#footnote-ref-3)
4. anni ] Lambeth *corr.* anime F 80. [↑](#footnote-ref-4)
5. creatus ] *add*. creatus F 80. [↑](#footnote-ref-5)